
LAURENTII CORVINI, 


POETAE SILESIACI, CARMINA 


DE IOANNIS ALBERTI, REGIS POLONIAE, ELECTIONE ET 

CORONATIONE AD FIDEM CODICIS MISCELLANEI LATINI, 

QUI NUM. 4422 SIGNATUS IN BIBLIOTHECA REGIA MONA- 

CENSI ASSERVATUR, NUNC PRIMUM EDIDIT, PRAEFATIONE 
NOTISQUE INSTRUXIT 


MICHAEL JEZIENICKI. 


Cum Prof. Gustavi Bauchii, Viri clarissimi et de rebus 
litterisque Silesiae investigandis illustrandisque meritissimi, 
consilio benevolentissimo impulsus codicem miscellaneum lat. 
(saec. XV ex., num. 4422 signatum) Bibliothecae regiae Monacen- 
sis pervolutarem, in eius farragine antiquorum recentiumque 
auctorum latinorum scripta varia continenti etiam aliquot nova 
carmina Laurentii Corvini!) poetae Silesiaci saec. XV ex. et 
XVI in. viventis, repperi. E quibus carminibus, quae cuncta 
in completa Laurentii Corvini carminum editione mox a me re- 
censebuntur, duo tantum poemata hoc loco publicare paucisque 
praefari constitui, ut et eorum argumenta facilius perspician- 
tur et virtutes vitiaque in vera luce collocentur. 

Primo carmine (lib. mscr, fol. 194b —197 b), quod ex 127 
versibus heroicis constat, loannis Alberti, Poloniae regis a. 
1499 — 1501 regnantis, electio describitur, altero autem poe- 
mate (lib. mser. fol. 200a — 202a), quod 25 strophis Sapphicis 
efficitur, eiusdem regis coronatio celebratur. Quibus carminibus 


!) Qui nomine Germanico ,Lorenz Rabe* nuncupatur. 


M. Jezienicki. 1 

si duo alia Corvini poemata, quorum altero!) Casimiri regis, 
qui pater Ioannis Alberti fuit, obitus deploratur, altero?) felix 
dominatio et virtutes Ioannis Alberti regis celebrantur, addi- 
deris, quendam carminum cyclum regiae Tagellonidarum fami- 
liae dicatum habebis, quam Corvinus singulari cultu ac vene- 
ratione videtur esse prosecutus. 

Carmina loannis Alberti regis electionem et coronationem 
celebrantia Corvinus a. 1492 Cracoviae conscripsit, atque ita, 
ut primum carmen statim post regis electionem (27. Augusti 
&. 1492), alterum post coronationem factam (23. Sept. a. 1492) 
conditum esse statuamus. 

Ad quae conscribenda Corvinus communi regis venera- 
tione et gaudio, quod universa civitas, dum sollemnia ad electio- 
nem et coronationem spectantia Cracoviae peragerentur, prae 
se ferebat palamque ostendebat, imprimis videtur esse impul- 
sus. Neque incredibile est, si quis poetam etiam spe gratiae 
regis conciliandae ductum haec carmina, quae ad eius notitiam 
perventura speraret, conscripsisse putat. 

Rebus, quae in utroque carmine adumbrantur, ipse poeta 
interfuit, cum eum ab a. 1484 ad a. 1493 Cracoviae commo- 
ratum esse constet, Fuit enim Corvinus alumnus Almae matris 
lagellonicae, cuius facultatem artisticam a. 1484?) adiit, ut 
antiquarum litterarum et humanitatis studio vacaret. In quo 
adeo profecit, ut a. 1486 ad bacalaureatus et a. 1488/9 ad ma- 
gisterii gradum promotus denique a. 1489/90 extranei de fa- 
cultate dignitatem (quae nostris temporibus privatim docen- 
tium dignitati respondet) adeptus esset, quam in Universitate 
litter. Cracov. usque ad suum in patriam Silesiam reditum 
(a. 1493) obtinuit.*) 


1) Exstat in eodem codice Monacensi (fol. 192a—194a), itemque in co- 
dice caes. Bibliothecae Petropolitanae num. L. F. IV. 19 signato (p. 588—585). 

2) Cuius titulus est: „Ad Ioannem Albertum regem invietissimum“, 
Exstat autem in Corvini libello: „De carminum structura“ (fol 4a—5a) 
a, 1496 Cracoviae? edito, itemque in opusculo: ,Deliciae poetarum 
Germanorum“ auctore A. F. G. G. Francof. 1612, t. II, p. 948. 

3) Vid. „Album studiosorum facultatis artist. Univ. lit, Cracov“. ed. 
Chmiel, Cracov. 1886, sub a. 1484, sem. aest. 

1) Vid. Muczkowski: „Statuta nec non liber promotionum philos. 
ordinis in Univ. Stud, Iagel*. p. 96, 108. 

Cum in universitate litterarum Cracoviensi magistri mu- 
nus obiret, praeter Aristotelis et Petri Hispani scripta philo- 
sopha etiam veterum Romanorum opera, velut Vergilii Buco- 
lica et Bo&thii de consolatione philosophiae, in scholis legit et 
interpretatus est‘), qua re de antiquarum litterarum humani- 
tatisque studiis in Polonia excitandis et propagandis optime 
meritus est. 

Nune vero, ut carminis „de electione“ virtutes vitiaque 
accuratius perspiciantur, eius argumentum paucis perstrin- 
gamus. 

Postquam poeta in exordio (v. 1—7) diem, quo Casimirus 
rex decessit, spatiumque interregni non satis accurate defini- 
vit, electores in oppidum, cuius nomen non memoratur, ad 
novum regem creandum convenisse narrat (v. 8—14). Quorum 
conventum unus ex electoribus sollemni auspicatur oratione, 
qua exemplis ex mythologia et historia petitis principes ad- 
hortatur, ut unum tantummodo regem sibi eligant et cui im- 
perii summam tradant, diligenter circumspiciant (v. 15 — 42), 
Qua oratione finita electores suspensi lovem precantur, ut 
per Mercurium caelo demissum ipsis nuntiet, quem maiestate 
regia dignissimum esse putet. luppiter eorum precibus com- 
motus Mercurium caelo demittit, qui conventum electorum in- 
gressus Ioannem Albertum, mortui regis filium, cuius virtutes 
animi victoriasque de hostibus partas extollit, ob summa de 
patria merita regno dignissimum esse dicit. Post Mercurii dis- 
cessum prineipes voluntati Iovis obsecuti Ioannem Albertum 
regem summo consensu renuntiant (v. 43—79). Quo facto Fama 
caelo in terram delapsa loannem Albertum regem creatum 
esse agricolis pastoribusque nuntiat, qui eam laetis animis 
excipientes novi regis dominationem sibi prosperam fore augu- 
rantur (v. 80—94). Quae Fama etiam Cracoviam perlata omnes 
cives summo gaudio affecit, a quibus postero die in delubris 


1) Vid. „Librum diligentiarum“ facultatis artisticae Univers. Cracov". 
edit. a Wlad. Wislocki, Cracov. 1886, p. 894-5, ubi cunctas Corvini 
Scholas in Univ. Cracov. habitas reperies; et G, Bauchii egregiam dispu- 
tationem, quae inscribitur: ,Laurentius Corvinus, der Breslauer Stadtschrei- 
ber und Humanist“ (Zeitschrift des Vereins f. Geschichte u. Alterthum 
Schlesiens t. XVII, Vratislaviae 1883 p. 255). 

* 

. Deo laudes gratesque sollemnes campanis, tubis tympanisque 
sonantibus aguntur, Vespere regiae arcis turres facibus illu- 
minantur, quibus dissipantur caligines noctis. Per totam urbem  . 
ignes ardebant, ad quos iuvenes et senes, viri et feminae vino ` 
exhilarati cantantes saltantesque ludebant et manibus ad si- 
dera sublatis pro Alberto rege creato Deo gratias agebant 
(v. 95 — 117). Nec soli mortales, sed etiam numina ruris, 
nymphae, satyri, Pan illo die laetabantur choreasque ad ca- 
lami cantum ducebant (v. 118 — 125). In extremo carmine . 
poeta votum facit, ut laetitia, quam omnia animantia illa die 
nocteque perceperint, felicem faustamque Ioannis Alberti 
regis dominationem praenuntiet (v. 126-7). 

Argumento carminis enarrato necesse est ea, quae coaevi 
scriptores de Alberti regis electione tradiderunt, paucis per- 
stringere, quo facilius poetae fidem et rationem, quam in re 
historica tractanda secutus sit, cognoscamus. 

Seriptores coaevi, qui res ad electionem huius regis spec- 
tantes ad historiae fidem memoriae prodiderunt, sunt Mat- 
thias de Miechów (Miechovita, doctor medicinae, magister 
Universitatis Cracov. et medicus Sigismundi I, regis Poloniae), 
qui Chronica Polonorum a. 1519 et 1521 edita conserip- 
sit, et Toannes Ursinus (doctor medicinae et magister 
Univers. Cracov.), qui libellum „Modus epistulandi* in- 
seriptum (nota loci et anni carentem, fortasse Cracoviae circ, 
&. 1495) publicavit. Matthias de Miechów (Chron. a. 1521 ed. 
p. CCCLIT) narrat inter electores, qui festo Assumptionis Ma- 
riae (15% Augusti) a. 1492 Petricoviam (Piotrków), quod est 
Poloniae Maioris oppidum, ad novum regem creandum conve- 
nissent, magnam dissensionem, quemnam de Casimiri regis 
filiis eligerent regem, ortam esse. Nam nobiles et familiam 
Rosarum (Róza) et urbem Cracoviam cum aliis civitatibus 
loannem Albertum, maiorem matu Casimiri filium, regnare 
voluisse, cum Sbigneus de Oleśnica archipraesul Gnesnensis, 
Conradus et Janussius Masoviae duces, Raphael Jaroslawski 
regni marsaleus et optimatum familia, quae in armis bipen- 
nem (Topór) gerebat, cum multis fautoribus summo studio ad- 
niterentur, ut Sigismundus, minor natu Casimiri filius, rex 
eligeretur. Ioannem Albertum sollicitum , ne ex gravi electo- 

rum dissensione tumultus aut caedes oriretur, Elisabeth matre 
adiuvante milites armatos Petricoviam misisse, qui ipso ad- 
ventu loannis Alberti adversarios adeo perterruissent, ut is 
die lunae 27^ Augusti ab universis electoribus rex Poloniae 
proclamaretur. Quo facto loannem de Tarnów, palatini Cra- 
coviensis filium, Cracoviam velocissime contendisse, ut Ioan- 
nem Albertum regem electum esse nuntiaret. Crastino electio- 
nis die in delubris Cracoviae „Te Deum laudamus“ sollemni- 
ter decantatum fuisse universis civibus mirum in modum gra- 
tulantibus et gaudentibus, qui noctu multis ignibus incensis 
vasa vini et cerevisiae exponentes multitudinem laetitia exsul- 
tantem ad bibendum invitarent. Hactenus Matthias de elec- 
tione rettulit. 

loannes Ursinus!), de regis electione eadem fere atque 
Matthias de Miechów, sed brevius commemorat, a quo hoe 
tantum diserepat, quod regni competitorem a Sbigneo de Ole- 
$nica commendatum non Sigismundum, sed Vladislaum , ma- 
ximum natu Casimiri filium, qui rex Hungarorum erat, fuisse 
tradit, 

Quibus cognitis si Corvini carmen cum rebus, quas coaevi 
scriptores supra l. de Ioannis Alberti electione memoriae prodi- 
derunt, comparaveris, magnam materiae sterilitatem ieiunita- 


1) In opusculo, quod inscribitur „Modus Epistulandi* (s.l a. veri 
sim. Cracov, circ. a, 1495 edit. 4^; cuius rarissimi libelli unum exemplar 
num, X. b. 46%, signatum nunc in Bibliotheca Iagellonica Cracov. asser- 
vatur) fol 17b, cap. XXXV de Ioannis Alberti electione haec refert; „Post 
regis Casimiri obitum funusque de more illi peractum longa optimatum 
deliberatio fuit, quem ex filiis in demortui locum crearent, Sed cum eo 
tempore electores omnes convenire minime potuissent, reiecta res est ad 
XVIII. Cal. Septembres (= 15. Augusti) quo die Petricoviam, ut vetus est 
mos, eligendi gratia se conferrent. In eo itaque conventu permagna fuit 
altercatio. Maior enim pars optimatum ac omnes civitates universaque no- 
bilitas Ioanni Alberto suffragium dat. Pauci admodum Sigismundum postu- 
lant. Sbigneus autem archiepiscopus cum plerisque fautoribus suis Vladis- 
laum, regem Ungariae, summo studio diligentiaque eligendum censet. Verum 
eius consilio vehementer ab omnibus reclamatum est, Cum igitur aliquot 
dies altercatione mutua consumpti fuissent, vicit tandem eorum sententia, 
qui Albertum eligendum suadobant. Quod videns archiepiscopus animum 
suum in Albertum cum suis omnibus deflexit. Itaque cum admirabili populi 
optimatumque consensu rex est creatus Albertus". 

temque in eo deprehendes, cum multas res graviores scituque 
dignas abesse intellegas. Ita Corvinus neque locum, quo elec- 
tores convenerunt, neque candidatos regios eorumque potentis- 


simos fautores nominavit, neque quidquam de electorum dissen- , 


sione commemoravit. Ineptas vero res, quae et ab argumento. 
carminis temporumque rationibus abhorrent et fidem historicam 
offendunt, inserere non dubitavit. Tali generi est imprimis ad- 
numeranda oratio pro contione electorum habita (v. 17—41), qua. 
ipsis uno tantummodo rege opus esse persuadetur; unde quis 
recte concludere possit quosdam electores fuisse, qui duos 
reges creandos esse censerent, quam tamen sententiam nemi- 
nem electorum habuisse constat. Huc referendi sunt etiam 
versus (43 sq.) quibus poeta electores Iovem precantes facit, 
ut per Mereurium caelo demissum ipsis virum regno dignis- 
simum indicet. Neque minus ineptus est locus (v. 122 sq.), quo 
Corvinus in communi mortalium gaudio etiam numina rustica, 
Pana, satyros, dryadas novo rege electo exsultantes induxit. 
Quibus quidem locis, qui vetérum poetarum Romanorum, im- 
primis Vergilii et Ovidii imitatione expressi sunt, Corvinus 
hoc erravit, quod eos rei propositae male accommodavit nulla 
temporum religionisque christianae ratione habita. 

Quae si respicias, veram electionis imaginem a carmine 
prorsus abesse intelleges. Etsi poetam et historicum diversas 
rationes finesque sequi constat, hoc tamen uterque cavere de- 
bet, ne in rebus describendis a veritate ac fide recedat. A qua 
Corvinus cum abhorreat, a crimine neglegentiae levitatisque 
prorsus absolvi nequit. Quamquam enim poeta conventui Pe- 
tricoviensi, in quo loannes Albertus rex creatus erat, non in- 
terfuit, tamen eum, dummodo vellet, de rebus in illo conventu 
gestis a quolibet electionis teste facile doceri potuisse pro 
certo affirmare audemus. 

Neque Ioannes Ursinus, qui nostrae poetae paene aequa- 
lis necnon collega maior in Universitate Cracoviensi erat, con- 
ventui Petricoviensi interfuit; quod tamen illum virum non 
impedivit, quominus de rebus in illo conventu gestis fide di- 
gna, ut supra dictum est, commemoraret. 

Quae cum respicimus, huie carmini non multum laudis 
tribuere possumus. Videtur enim esse specimen tirocinium, 

ingenii lumine, compositionis arte, sermonis elegantia, fide 
historica destitutum, quo poeta nihil aliud nisi quandam ver- 
suum pangendorum facilitatem et Romanorum poetarum cogni- 
tionem probavit. 

Superiorem se praestitit Corvinus in altero carmine, quo 
Ioannis Alberti regis coronationem celebravit. Namque in eo 
non solum historiae fidem respexit digressionesque a re pro- 
posita abhorrentes reiecit, sed etiam ornatu mythologico mode- 
rate usus est. Adde, quod et res poetico sermone amplificatas 
apte disposuit, quas strophis Sapphicis ad rei metricae leges 
revocatis inclusit. 

Si vero huius carminis argumentum cum eis, quae Mat- 
thias de Miechów de Ioannis Alberti coronatione prodidit, 
contuleris, res ad coronationem regiam spectantes in Chroni- 
cis Matthiae (l. L) brevius, sed accuratius, quam in Corvini 
carmine enarratas reperies. Ita Matthias!) et tempus sollem- 
nium accurate definivit et archipraesulem, & quo rex corona- 
tus et inunctus erat, cum aliis viris amplissimis, qui sollemni- 
bus aderant, nominavit, quod frustra in Corvini carmine quae- 
res. At contra in eo nonnullas res, quas, utpote minoris mo- 
menti, Matthias omisit, allatas reperies velut: diem, quo coro- 
nationis sollemnia celebrarentur, ex nubili serenum factum 
esse (v. 13—20) et lunam clarissima luce noctis tenebras dis- 
sipasse (v. 21—24); regem coronatum in sella curuli sedentem 
in delubro fortibus meritisque de patria civibus, quos gladio 
feriret, dignitatem equestrem dedisse (v. 41 — 44); eundem 
postridie, quam coronatus esset, insignibus regiis ornatum in 
foro Cracoviensi a senatoribus fidem recepisse iuribus eorum 
approbatis et postea milites in campo exercitiis ad proelia se 
praeparantes inspexisse (v. 85—96). 

Quibus eognitis etiam dicendi genus, quo Corvinus in 
utroque carmine usus est, explorare nobis placet. Quam quae- 


1) Chronica Polon. p. CCCLIII: ,Coronatio tandem eius in regem Po- 
loniae dominica in crastino Mauritii, quae fuit 28* Septembris, celebrata. 
Coronatus autem fuit et inunctus est per Sbigneum de Olesnica, Gnesnen- 
sem archiepiscopum debilem et hydropicum, assistentibus ei Frederico electo 
Cracoviensi confirmato, Petro Moszczyúski Cuiaviensi, Uriele de Gorka Po- 
snaniensi episcopo, multisque pontificibus et praelatis, regina quoque Elisa- 
beth genetrice ipsius inspectante et multitudine populi copiosa". 

stionem ut paucis absolvamus, Corvinum optimorum Romano- 
rum poetarum, imprimis Vergilii et Ovidii elocutionem imita- 
tum esse statuimus. Utriusque poetae vestigia, quae in priore 
Corvini carmine maxime manifesta sunt, in notis textui car- 
minis subiectis indicavimus. Vehementer tamen erraret, si 
quis Corvini elocutionem ad Romanorum poetarum exempla 
omnino conformatam esse putaret. In eius enim carminibus 
tales voces et locutiones reperiuntur, quae prorsus ab usu 
scriptorum Romanorum abhorreant vel apud eos nusquam 
occurrant, velut: com ministro (Cor.* 75), quod verbum 
apud veteres Romanorum seriptores nusquam reperitur; de- 
clivus (EL** 59) pro declivis, nisi formam ,declivos* 
corruptela ortam esse ex ,declives* suspicaris. Nonnullae 
voces alia atque apud Romanos scriptores notione usurpantur, 
velut: glans pro arbore (querna sub glande, El. 120) — 
murus pro urbs (subiere celsi moenia muri, Cor. 7. 8). 一 
sui sibi (El. 52, Cor. 37) pro eius, ei — peto (Cor. 51) pro 
invito — struo (Cor. 97) pro paro, nitor — adductus 
(Cor. 93) pro admotus, propinquus — quod (El. 127) 
pro ut cons. — d um (El. 4) pro cum temp. — donee (Cor. 82) 
pro dum — particula que non suo loco ponitur Cor. 9, 
El. 55 — praepositiones cum, in, ex inepte usurpantur: cum 
voce canebant El. 113 — ornatus in lapillis Cor. 40, decoratus 
in auro Cor. 37, nullo in aevo Cor. 90 — Locutiones inso- 
lentes reperiuntur: El. 74 extollendus venit pro est — 
El. 82 e medio divorum — Cor. 41 in medio delubri — El. 124 
„calamis choreas tangere“ quasi „canere modos ad saltandum 
excitantes* — Cor. 77 ,thyrsos inire^ pro ,Bacchi orgia cele- 
brare*. In modis temporibusque usurpandis Corvinus a Roma- 
norum scriptorum usu recessit El. 24, Cor. 14, ubi partic. licet 
indicativo adiunxit 一 Tempora variavit EL 7, 9: „ubi renova- 
bat (pro renovavit) ... recrevit“. 一 Consecutionem temporum 
violavit El. 11, 12: „ut eligerent regem, qui teneret et sit 
laturus“. Voces denique insolenter ordinavit El. 119, ubi 
„etiam sejd“ pro „sed etiam“ posuit. 


* — Carmen in Coronationem. 
** — Carmen in Electionem. 

Verum diligentiorem atque accuratiorem poeta se prae- 
stitit in legibus prosodiacis observandis et versibus strophis- 
que componendis, in quibus optima Romanorum poetarum, 
imprimis Vergilii et Horatii, exempla secutus est, Versus he- 
roici efficiuntur pedibus dactylicis et spondiacis apte inter 
se variatis, spondeo ex 5. sede excluso. Omnes hexametri cae- 
suras legitimas exhibent, quarum frequentissima est semiqui- 
naria; caesuram semiseptenariam semel tantum (v. 51), post 
tertium trachaeum quater (v. 50, 55, 72, 79) admisit. In qua re 
hoc monendum est particulam „que“ voci adnexam non impe- 
dire, quominus eaesura ante eam cadat (v. 62. 110). 

In strophae Sapphicae structura, quam in carmine de 
loannis Alberti regis coronatione usurpavit, poeta severis 
Horatii legibus se astrinxit. Cuius morem secutus caesuram se- 
miquinariam constanter adhibuit, ita tamen, ut particula 
„que“ voci adiuncta caesuram non tolleret (v. 81), Etiam cavit, 
ne vox monosyllaba, nisi eam alterum monosyllabum exciperet 
(v. 15), caesurae praecederet, versu 41 excepto, ubi post prae- 
pos. im caesuram admisit, qua effecit, et praepositionem a suo 
nomine separaret. V. 22 et 90 hac licentia usus est, ut caesu- 
ram post praepositionem, quae priorem vocis compositae par- 
tem efficit (mirata in | solitum ; nullo inter | ituram), admitteret. 
Versus 90 unicus est, in quo poeta caesurai post trochaeum 
pedis dactylici usurpavit. 

In contextu utriusque carminis recensendo id maxime in- 
tendi, ut codicis scripturam secutus ubique vera genuinaque 
auctoris verba restituerem. Quod propositum praeter opinio- 
nem maiorem diligentiam operamque requirebat, cum codicis 
scriptura, etsi a turpibus mendis et corruptelis vacabat, prop- 
ter confusam litterarum formam et insolentes vocabulorum 
abbreviationes a librario usurpatas passim graves difficultates 
praeberet; quas tamen me feliciter superasse confido, vocibus 
duabus tribusve exceptis, quae misi divinando restitui non 
poterant. Denique in contextus scriptura et sententiis inter- 
pungendis hanc rationem secutus sum, ut eam ubique ad no- 
stri temporis consuetudinem revocarem. 

Quibus praemissis iam utriusque carminis contextum ad 
fidem codicis recensitum proponimus. 

HEROICUM HEXAMETRUM MAGISTRI LAURENTII CORVINI NO- 
VOFORENSIS EDITUM IN ELECTIONEM SERENISSIMI ALBERTI, 
REGIS POLONIAE. 


(Lib. mser. Regiae Bibl. Monac. n. 4422 fol. 194b—197b) 


Phoebo per placidum Geminorum sidus eunti 
Terni quadrupedum restabant paene labores 
Luciferum arentis rubicunda ad bracchia Cancri, 
Dum rex fatali Casimirus lege vocatus 

5 Et tristes senio terras exosus inerti 


2 labore 一 3 Luciferi: arentis — brachia 一 4 vótus. 


V. 1 一 8 poeta diem, quo Casimirus lagellonides, rex Poloniae, 
decessit, significat, qui dies est 7* Iunii a. 1492. Quam diem defi- 
nivit poeta signis zodiaci allatis, quae sol singulis mensibus intrat, 
hac usus locutione: ,Soli per sidus Geminorum eunti iter ter tot 
dierum, quot adhuc fecerat, faciendum erat, ut ad Cancri signum 
perveniret“. Sol Geminorum signum 1* Iunii, Cancri signum 1° Iulii 
intrat. His vero terminis repugnat poetae ratio v. 2 et 3 exhibita 
(7+(3x 7), qua efficitur, ut sol Cancri signum 28* Iunii non 1* Iulii 
intret. Quam manifestam discrepantiam ut temperaret, poeta vocabu- 
lum paene v. 2. addidit. — 2, Terni ... labores] Sensus: Solis 
equis restabat iter paene ter tot dierum, quot adhuc fecerant; i. e. 


iter longius quam 21 dierum — 3. Luciferum] pro Luciferorum, 
cf. magnanimum v, 62 — 4, Dum] qua coniunctione Corvinus saepius 
pro ,cum* utitur. — 5. senio] Casimirus rex a, 1427 natus, 7* 


Iunii a. 1492 aetatis anno 65 decessit in Lituaniae oppido Grodno, 
unde corpus ejus sollemni pompa funebri Cracoviam deductum -in 
sacello s. Crucis ecclesiae cathedralis in Vavelo sepultum erat die 11* 
mensis lulii. Vid. Matthiae de Miechów „Chronica Polono- 
rum“, Cracov. 1521, lib. IV. p. CCCXXVT' sq. et Io. Ursini epistu- 
lam a Jacobo Caro publicatam in Historia Poloniae t, V. 2. p. 
1004 — 1005. Cuius regis obitum deploravit Corvinus singulari car- 
mine elegiaco, cuius titulus est: ,Epicedium elegiacum pentametrum 

Aeterni subiit caelestia tecta Tonantis. 

Inde pharetratis ubi roscida Luna puellis 

Vecta bis algentem renovabat cornibus orbem 

Noctivagisque iterum media plus parte recrevit, 
10 Convenere duces arctoae gentis in unum 

Oppidum, ut eligerent regem, qui sceptra teneret 

Imperii, adversos et sit laturus in hostes 

Arma, nee horrendo populandas traderet oras 


7 rossida — 9 Noctifagis que; particulam que Corvinus adiun- 
gere solet vocabulo sententiam antecedentem terminanti — 11 ceptra — 
18 horas. 


magistri Laurentii Corvini Novoforensis editum in nobile funus Sere- 
nissimi Casimiri olim regis Poloniae, magni ducis Lituaniae, Russiae 
Prussiaeque domini et heredis*. Quod carmen ex 42 distichis elegia- 
cis constans exstat in fol. 192a — 194a codicis latini (s. XV. ex.), 
qui num. 4422 signatus in Regia Bibliotheca Monacensi asservatur, 
itemque in codice Lubinensi (p. 533 — 535) sub fin. saec. XV. scripto, 
qui num. JI. «b. oma. IV. N. 19 signatus nunc est xr/Juc publ. caes. 
Bibliothecae Petropolitanae. 


V. 7—9 poeta indicat inter Casimiri regis mortem et principum 
Polonorum conventum Petricoviae. (quod est Maioris Poloniae oppi- 
dum) habitum, quo loannes Albertus (a. 1459 natus) tertius Casi- 
miri filius, rex creatus erat, plus quam duo menses et dimidium 
interfuisse. Quod temporis spatium poeta non satis accurate defini- 
vit; nam Matthia de Miechów auctore (o. l., cf. Caro: Geschichte 
Polens V. 2. p. 685 sq.) conventus principum Polonorum Petricovien- 
sis ab 15* ad 27'" Augusti 1492 habebatur, quo die post magnas 
procerum .Polonorum altercationes et dissensiones loannes Albertus 
rex electus erat. De qua re vid. etiam lo. Ursini epistulam ad Phi- 
lippum Calimachum datam Cracoviae a. d. XIV. Cal. Sept. quam p. 
5. n. 1. allatam reperies. 


9. Cum v. 9. cf. Ovid. Her, 2, 5: luna quater latuit, pleno 
quater orbe recrevit. 


10. duces arctoae gentis, i, e. proceres Polonorum — 
in unum oppidum] i. e. Petricoviam (polon. Piotrków), Poloniae Maioris 
oppidum, in quo electorum conventus ad reges creandos haberi so- 
lebant. 


12. sit pro esset; Corvinus saepius leges consecut. temp. 
offendit. 

Turco, sed populos bello tueretur et urbes. 

15 Postquam diversos divi tenuere recessus, 
Hoe prior heroum sermone silentia rupit: 
»Ignea concordant caeli rectore sub uno 
Sidera et aeterno peragunt optata meatu 
Foedera, nec pictum turbat discordia mundum. 

20 Ursa tenet gelidos nullo prohibente Triones 
Cum consorte sua, nec laeditur ense Bootis 
Pulchra racemifero compressa Corona Lyaeo. 
Nil nocet Aleidae iam fulvo clava Leoni, 

Ante licet nocuit; canus nec spieula Chiron 

25 Torquet in Oleniam, quae illum laesere, capellam, 
Unus eonvexi quoniam moderator Olympi est. 
Sie bene conveniunt uno sub principe gentes, 
Securusque tenet nullo sua rura vetante 
Nobilis, et Cereri multa pro messe benignae 

90 Spicea serta parat Corydon, nec civibus urbis 
Bellica semirutos contundit machina muros. 
Quantum Romulidae divo sub Caesare fortes 
Floruerint, nobis sit edax pro teste vetustas, 
Dum sua ab Hispanis intonsi Solis ad ortum. 

35 Atque ad Caucaseos tendebant iura colonos. 
Ergo uno tellus contenta est rege, nec umquam, 
Ut bene multarum probat experientia rerum, 
Stare diu ducibus potuerunt regna duobus. 
Nune, quis erit solii magno donandus honore, 

40 Consulite in medium, res est non parva, profunda 
Pallade nunc opus est, opus est et Apolline multo“. 

Dixerat; hinc omnes oculis ad sidera versis 
,Annue clivosi, perhibebant, Conditor orbis 

Et maris et terrae, iam dirige ab axe nepotem, 
45 Iuppiter, Atlantis, ne nos facundia fallat". 


21 Boetis 一 22 Pulera 一 26 qm 一 27 pro ,conveniunt* for- 
tasse scribendum est ,convivunt*. 


15. cf. Ovid. Met. IL. 177: Ergo ubi marmoreo superi sedere 


recessu, 
24. licet cum indic., quod apud scriptores aetate posteriores 


(Appul, Macrob.) reperitur; cf. infra Carm. de Coron. v. 14. 

Vixdum desierant, caelo Saturnius alto 
Despicit, tum vocat natum, quem montibus una 
Pleias Arcadiis genuit, cui talia fatur: 

„Labere, Sarmaticis qua castra locantur in agris 

50 Celsa, duci Albertoque, mone, dent sceptra potentes 
Heroes*; capiebat enim nunc affore tempus, 
Quo sibi magnarum post multa pericula rerum 
Sidera robustae permittant gentis habenas. 
Nulla mora est, celeres recipit Cyllenius alas, 

55 Paciferam virgamque, suo pro crine galerum, 
Et patris imperio summa delabitur arce, 
Anguiferoque secans liquidum celer aéra ramo 
Sistit nubifero Carpati in vertice plantas, 
Declives campos et quo sibi spectat eundum est. 

60 Unde velut volucris vacuam sublimis in auram 
Se dat praecipitem superans pendentia caeli 
Nubila, magnanimumque oculos ad castra potentum 
Flectit, Et ingressus circumdedit igne sedentes 
Divino, et virga praecordia mulcet amica 

65 Omne ducum specimen, Albertum in corda reducens, 
Qualiter hibernae patiens nivis atque gelatae 


48 archadiis — 51 Heroas — 59 Declivos — 63 ingressu. 

49 castra celsa, i. e. oppidum Petricovia — 51 capiebat, scil. 
mente, i, e, percipiebat, intellegebat. — 52 sibi pro ei, i.e. loanni 
Alberto, — 53, robustae gentis, i. e. Polonorum. 


55 Paciferam virgamque, pro paciferamque virgam; Corvinus 
enim in particula que usurpanda a sriptorum Romanorum more abhor- 
ret; cf. v. 9. et not, crit. ad hunc versum. 

65 Io. Ursinus in Epistula sua, quam Caro in Histor. Polon. 
V. 2. p. 1002sq. publicavit, de Ioannis Alberti natura et moribus haec 
memoriae prodidit: ,tertio genitus Iohannes Albertus et armis et animi 
fortitudine princeps intrepidus, quem fortuna vel potius virtus in ad-. 
versis exercuit atque fatigavit, ut posthac eius nomen celebre atque 
immortale in omni felicitate reddat“. 

66sq. perstringit poeta victorias Alberti principis de Tartaris 
et Valachis annis 1487 — 91 partas, quarum celeberrima erat ad Po- 
doliae vicum Kopestrino (Kopestrzyno) 8* Septembris a. 1487 repor- 
tata, qua ingentes Tartarorum copiae profligatae et quinque milia 
caesa esse dicuntur. Vid. Caro, Hist. Pol. V. 2. p. 597 sq. 

Lunae ad piscosam fera bella Borysthenis undam 
Gesserit, innumeros valido et cum milite Turcos 
Straverit. ,O vestrae quotiens iam foedera terrae 

70 Praebuit, et patrios tutatus ab hoste penates 
Victrici meruit iam dudum tempora lauro 
Cingi, proceroque refert in pectore pulchram 
Virtutem, occubuit quae numquam sorte maligna; 
Iure igitur patris venit extollendus honore“, 

75 Haec ut disposuit stimulosque immersit acutos, 
Caelestem subito magni genitoris ad arcem 
Pergit Atlantiades. Omnes (mirabile dictu) 

Ocius Albertum concordi voce paterna 
Sceptra tenere volunt, sic stat sententia menti. 

80 Extemplo alatos delecti conscia regis 
Sustulit e medio divorum Fama lacertos 
Cumque novo nemorum rumore silentia primum 
Infringit, rudibus pecorum et pastoribus inquit: 
»Pascite securi, per apricum pascite campum , 

85 Errent arbuteo graciles in monte capellae. 

Non lupus armentis fraudes meditabitur ullas, 
Barbarus Alberto nec habebit iugera rege 
Miles. Iam occiduo vestri stent sole invenci 
Herbiferum viridi cincti ad praesaepe corona. 

90 Garrula sollicitos Amaryllidis edat amores 
Fistula, et ad sonitum bibulus moduletur Amyntas“. 
Praecipiti deinceps per devia rura volatu 
Laetitia arctoas passim impleverat urbes. 
Occupat ut magni sublimia moenia Gracci 


68 in numeros — 72 pulcram. — 77 adlantiades — 91 modu- 
latur — 92 voluta. 


74 extollendus venit, pro est, quae locutio apud scriptores 
Romanos non reperitur. 

75 immersit, scil. animis electorum — 84. cf. Verg. E. I. 45 — 
85. cf. Verg. E. I. 74 — 86. cf. Verg. E, V. 60 sq. — 87. cf 
Verg. E. I. 70. 

94. moenia Gracci, i. e. Cracoviam, quam Cracus vel Graecus 
condidisse fertur. 

Aurora roseis orbem lustrante quadrigis, 
Protinus aériis resonant in turribus aera, 
Exsultat laeto populus clangore tubarum, 
Tympana delubris pulsantur inania sacris, 

Quis se Martis in arma solent animare Quirites 
Armigeri; auro tus redimita lychnus in ara 
Fumat, praerupti iubar ad fastigia templi 
Summittitur, dextro datur hostia multa Tonanti, 
Donec in Herculeis fessus se proluit undis 

Sol. At ubi obscura totas caligine terras 

Astra minora poli lustrabant igne. sereni 
Exiguo, et rarae campo incubuere tenebrae, 
Ter centum in celsa flagrant (mirabile visu) 
Turre faces, Indos Phoebum lustrasse putares. 
Per totam appositis structus rogus ignibus urbem 
Uritur, exhaustique adolentur pocula Bacchi. 
Per picis ardentem subito crepitantis acervum 
Traiciunt iuvenes animosi corpora, circum 

Ignes annosae tremula cum voce canebant 
Matres immemores gibbosae saepe senectae. 
Vulgus iners, proceres, pueri innuptaeque puellae 
Undique sublatis clamant ad sidera palmis: 
»Gloria sit superis Alberto rege perennis*. 

Nec mortale genus solum gratatur in illa 
Luce, etiam herbosi sed agrestia numina ruris. 
Ecce rudis nuper querna sub glande Menalcas, 
Dum capere optabat dulces in gramine somnos, 
Rettulit arboreas plausum fecisse sorores 


¡Per nemus umbrosum; redimitum et tempora pinu 


Z 
e 97 Exultat — 100 auratus — litemus — 114 gibose. 

117 pe'henis — 121 cap're. 

95. Cf. Verg. Ae. VI. 535 et VIL 25 sq. — 96. cf. Verg. Ge. 
IV. 1.— 98. cf. Ovid. Met, IIT, 537 — 99. quis— quibus 一 Quirites, 
i. e. equites Poloni — 113 tremula cum voce, pro solo ablat. 

119 insolens ordo particularum „etiam ... sed“ pro „sed 
etiam^, — 120 querna glande, pro quercu glandifera — 122. arbo- 


reas sorores, i. e. dryadas. 

Pana ait imparibus calamis tetigisse choreas, 
125 Et dryadum turbam, satyros tenuisse bicornes, 
Sic noctemque diem ducebant omnia laetam, 

Acta quod auspicii bona sint praesaga futuri. 


124 inparibus, 


124 tetigisse choreas, quasi „cecinisse modos ad saltandum ex- 


citantes*, 

125 tenuisse, quasi „movisse (scil, cantu) Pana“ (accus, subiecti). 

127 quod pro ut consec. usurpavit, qualia exempla saepius in 
Corvini carminibus reperiuntur. V, 126—7 hane sententiam continent: 
Omnia animantia sie (—tam) laetam diem noctemque ducebant, ut 
bona acta (—facta). auspicii (scil boni) futuri praesaga sint (pro 
essent), i. e. ut gaudia ab omnibus percepta Ioannis Alberti do- 
minationem felicem fore portenderent. 


SAPPHICUM HENDECASYLLABUM EX DICOLO TETRASTROPHO 
MAGISTRI LAURENTII CORVINI NOVOFORENSIS IN CORONA- 
TIONEM SERENISSIMI AC ILLUSTRISSIMI IOANNIS ALBERTI, 


REGIS POLONIAE. 
(Lib. msc. Regiae Bibliot. Monac. n. 4422 fol. 200a—202a) 


Pinguibus postquam nebulosus uvis 

Venit autumnus, spatioque Phoebi 

Ignibus novo caluere iustae 
Pondera Librae: 


Titulus: Saphieum endecasyllabum ex dico, unde dicolo 
conieci. 


Tit.: tetrastropho] poetae latini recentiores vocem „tetrastro- 
phus“ inepte usurpant pro „tetrastichus“. 

1. Sollemnia, quibus Ioannes Albertus insignibus regiis! exor- 
natus erat, celebrata erant in ecclesia cathedrali Cracoviensi in 
monte Vavelo sita die 23* Septembris a. 1492, quod tempus in aequi- 
noctium autumnale incidens poeta verbis: ,pondera iustae Librae 
ignibus Phoebi caluere“ apte definivit. 

-2, spatio novo] nam autumnus, quem aequinoctium autumnale 
aperit, vixdum esse coeperat. 

5 Magni ab arctoae regionis ora 
Principes forti solium daturi 
Regium Alberto subiere celsi 
Moenia muri, 


Quae suis primum generosus olim 
10 Graecus erexit populis, abesam 
Hic ubi ripam sinuosus undis 
Histula pulsat. 


Conditus primo nebulis in ortu 
Sol licet tristem repararat orbem, 
15 Ne tamen lux haec foret atra, nubes 
Pellit aquosas. 


Neve mortales tenebroso amictu 

Terreat, vestem recipit coruscam 

Et novo (mirum est) tenues per auras 
20 Fulserat igne. 


Luna fraternis renovata flammis 

Saepe mirata insolitum nitorem, 

Plena nocturni sua dum tuetur 
Cornua roris. 


25 Arborum lentis redimita ramis 
Templa fumosos redolent odores, 
Quos Arabs mittit satur a rubentis 
Litore ponti. 


14. pro „repararat“ fortasse scribendum est ,reserarat". 


8. Moenia, i, e. urbem Cracoviam 一 10 Graecus] vid. carm. su- 
per. v. 94 et notam, 

14. licet cum indicat. legitur etiam in carm. super. v. 24— 
15 lax] dies — atra] nubila, 

22. Respicias, quaeso, insolitam caesuram semiquinariam caden- 
tem post praepositonem, quae priorem vocis compositae partem efficit, 
Quam caesuram illegitimam poeta h. l. consulto admisisse videtur, 
ut ipsa versus structura insolitum lunae nitorem indicaret. Similem 
caesuram etiam in v. 90, usurpavit. 

27. Arabs satur] intellegit Arabiam felicem Mari Rubro adia- 
centem, quae turis fertilissima erat, 


M. Jezienicki. 2 

Myrrha subiecto crepitarat igne, 
80 Quam Sabaeorum venerem perosa 
Dextra sub curvi rapido legebat 
Sidere Canori. 


Hie Iovi summo sacra dum peregit 
Pontifex, sancto tetigit liquore 
85 Regias palmas, et utrasque inungunt 
Balsama plantas. 


Hine sibi fulvo decorato in auro 
Imperi sceptrum trifidum et corona 
Lucida ornatis datur e lapillis 

40 Divitis Tndi. 


Inde delubri in medio paratum 

Rex coronatus solium petebat, 

Et sedens stricto creat ense fortes 
Saepe Quirites. 


45 Hac die arctois epulae parantur 
Regio luxu ducibus; nec umquam 
Tantalus tales superis vocatis 
Struxerat olim, 


30 De qua re vid. Solinum, qui 33. 7 de Sabaeis haec refert: 
„lidem illi eum lucos (scil. turiferos) vel metunt vel incidunt, non 
funeribus intersunt, non congressibus feminarum polluuntur“, 

31sq. Vid. Solinum 33. 8: (turiferas arbores) incidi ortu Canis 
flagrantissimis solibus“. 

88 Hic, i. e, in ecclesia cathedrali in monte Vavelo sita — 
34 Pontifex] Intellegit Sbigneum Olesnicki, archipraesulem Gnesnen- 
sem, a quo rex coronatus et inunctus erat. — 34 liquore] oleo. 


97. Iunge: sibi (pro ei) decorato (in) fulvo auro, h. e. regi 
ornato vestibus auro intextis, — A poetis latinis recentioribus pron. 
sui sibi, se et eius, ei, eum promiscue usurpantur — in 
fulvo auro, pro solo ablat. — 39. corona lucida ornatis e lapillis (hyp- 
allage adiect.), pro corona ornata lacidis lapillis 一 e lapillis, pro 
solo ablat. — 40 De lapidibus, quos India fert, vid, Solinum 52, 
53 sq. — 43, Mos erat, ut viri, qui a rege ad dignitatem equestrem 
promovebantur, ense stricto ferirentur. 

Aut ubi aestivo nimium propinquus 
50 Aethiops soli refluae ad furentes 
Tethyos fluctus petiit beati 
Numina caeli. 


Vulgus ignavum cereale temnens 
Munus annoso maduit liquore 
55 Numinis lento nova de racemo 
Serta gerentis. 


Quae prius taetro Casimiri amictu 
Fata lugebant graciles puellae, 
Induunt rursus Tyrio rubentes 

60 Murice vestes. 


Inter has pulchro Iove digna vultu 

Flora fulgebas, veluti coruscus 

Lucifer, picti vaga dum repellit 
Sidera mundi. 


65 Non minor castae fueras cohortis, 
Delia, ornatus, rubicunda cuius 
Gemmeus fulgor color et rosarum 

Occupat ora. 


Ast ubi densae tenebrae imminebant 
70 Noctis, arsuras posuere taedas 
Et superiecta pice concremabant 
Robora cives. 


50 Thecios 一 51 pecyt — 61 pulcro 一 65 mino’ — casti 一 
67 fulgur. 


51 petiit] invitavit. De Aethiopibus deos ad epulas invitantibus 
vid. Homerum, a quo saepius commemorantur. 
57 taetro] atro — 58 fata] mortem — 61 Flora, Delia (v. 66) 


sunt ficta nomina puellarum, quas poeta noverat, — 65 Iunge: non 
minor castae cohortis ornatus tu, Delia, fueras — 75 verbum co m- 
ministro non reperitur apud scriptores Romanos. — 77 insolens 


locutio: „sacros thyrsos inire“ est quasi „Bacchi orgia celebrare; nam 
thyrsus Bacchica sacra obeuntium insigne est", 

Lampades claro iubare occupantes ( 
Moenia excelsae lapidosa turris 
75 Comministrabant per inane lumen 
Urbis alumnis, 


Plebs, velut sacros initura thyrsos 

More Thebano, lituis tubisve 

Tympano et moto resonare tota 
80 Coepit in urbe. 


Hie piae matresque viri nurusque 

Passibus plaudunt, vaga donec axem 

Luna traiecit medium et cadentes 
Ibat ad oras. 

85 Posteram siccis ubi sol pruinam 

Clarus e campo radiis removit, 

In foro aulaeis erat alta et auro 
Condita sedes. 


Hie gerens sacram diadema frontem 
90 Rex fidem nullo interituram in aevo 
A senatorum recipit cohorte 
Iura probando, 


Miles adducta celer in palaestra 
Martis exercet studio lacertos, 
95 Et fragor multum crepitantis hastae 
Aethera pulsat. 


Quid struo festas celebrare pompas? 
Forsan aestivo stipulas in agro 
Scire vel ponti bibulas amari 

100 Nitor harenas. 


78 litius — 86 et e campo — 96 Ehtera — 100 arenas. 


81. De partic. ,que* mon suo loco collocata vid. carm. super, 
v. 9. (not. crit). — 82. donec, pro „dum“ — axem] caelum — 
83. cadentes ibat ad oras] ad occasum vergebat — 90. In hoc versu 
caesura post praepos. inter cadit, quae partem priorem vocis com- 
positae efficit, Similis caesura etiam in v. 22 reperitur. Praeter hunc 
versum poeta caesuram post trochaeum pedis dactylici nusquam usur- 


pavit. — 92. Iura probando, i. e, iuribus senatorum approbatis, — 
93. adducta] admota, propinqua — 97, struo] paro, nitor. 

